શુભકાર્યમાં હંમેશા વપરાતા નાળિયેરે વધુ એક શુભકાર્ય કરીને ભારતનાં કૃષિ અર્થતંત્રની યશકલગીમાં એક પીછું ઉમેર્યું છે. છેલ્લાં ચાર વર્ષ ભારતનાં ખેડૂતોએ નાળિયેરનાં ઉત્પાદનમાં સતત વધારો કરીને વિશ્વમાં ટોચ પર રહેલા ઇન્ડોનેશિયાને પાછળ રાખી દીધું છે. વિતેલા વર્ષમાં હેક્ટર દીઠ 11506 નાળિયેરના ઉત્પાદન સાથે ભારતે કુલ 20.82 લાખ હેક્ટરમાં 2395 કરોડ રૂપિયાના નાળિયેરનો પાક લીધો છે અને વિશ્વમાં ત્રીજા સ્થાનેથી આગળ નીકળીને પ્રથમ સ્થાન હાંસલ કર્યું છે.